”Suntem în faza finală cu măsurile prudențiale de limitare a gradului de îndatorare. Ele vor fi anunțate într-un orizont nu prea îndepărtat. Am discutat și cu industria și cu alți factori de decizie. Ne gândim la o creștere sănătoasă a creditării, care să fie spre binele consumatorilor. Să-și poată bine evalua posibilitățile de rambursare”, a explicat miercuri Guvernatorul BNR Mugur Isărescu.







”Nu avem instrumente foarte directe în acest sens. Nu mai putem merge la o bancă să-i spunem să crediteze pe cutare sau pe cutare, să dea mai multe credite persoanelor fizice decât IMM-urilor”, crede Isărescu. Potrivit acestuia, BNR a utilizat asemenea măsuri în 2000-2005, dar ”eram atunci în contratimp. Ni s-a spus că dacă vrem să intrăm în UE să renunțăm la ele. Se spunea că sunt forme indirecte de control de capital. Și știți că una din condițiile de intrare în UE a fost liberalizarea contului de capital”, a mai precizat Isărescu.





Măsurile însă, ”au funcționat așa cum au funcționat...”. BNR nu a putut opri creditul în valută, nici cel în franci elvețieni. ”Dar am fost dați ca exemplu ca fiind unele din primele țări care au încercat încă înainte de criză să introducem aceste măsuri. Dar asta e deja istorie”, își amintește Guvernatorul.







Întâmplător, mai adaugă el, România a rămas în urmă. ”Cehii sunt mult mai avansați față de noi în asemenea măsuri. Noi, care le-am anunțat înaintea crizei, acum suntem codași...”, spune Isărescu.







Potrivit numărului unu de pe Doamnei, măsurile nu trebuie tratate ca fiind restricții, pentru că avem un nivel de intermediere financiare redus. ”Avem suficiente depozite pentru a crește creditarea. Orientarea noastră este să o extindem acolo unde ea se dovedește sănătoasă. Nu mai vrem să trăim momente în care, dacă cineva nu putea da banii înapoi, creditorul să fie considerat un tâlhar care a îndrăznit să dea credite. Ne gândim la un echilibru ca și băncile să aibă o atitudine mai pozitive față de clienții lor. E vorba de un alt tip de supraveghere- de un fel de monitorizare a comportamentului bancar”, conchide Mugur Isărescu.







Context:





HotNews a anunțat, BNR are în vedere reducerea gradului de îndatorare al solicitanților de credite. Plafoanele propuse sunt considerabil mai mici decât cele actuale, cel mai afectat segment fiind cel al creditelor de consum. Bancherii comerciali nu înțeleg foarte bine de ce atâta grabă din partea BNR și așteaptă conferința care va avea loc joi la Banca Națională, când va fi prezentat Raportul privind Stabilitatea, pentru a afla mai multe detalii. Reamintim că recent, o delegație restrânsă de bancheri a participat la o discuție cu viceguvernatorul BNR Liviu Voinea pe această temă, dar dialogul a generat mai multe întrebări decât răspunsuri.



Foarte pe scurt, Banca Națională vrea să tempereze consumul, considerat pe bună dreptate un motor nesustenabil de creștere a economiei într-o țară cum e Romania. Prin urmare, BNR încurajează creditele cu dobândă fixă și pune frână celor de consum (în special celor în valută, cu dobândă variabilă). După cum, BNR are în vedere reducerea gradului de îndatorare al solicitanților de credite. Plafoanele propuse sunt considerabil mai mici decât cele actuale, cel mai afectat segment fiind cel al creditelor de consum. Bancherii comerciali nu înțeleg foarte bine de ce atâta grabă din partea BNR și așteaptă conferința care va avea loc joi la Banca Națională, când va fi prezentat Raportul privind Stabilitatea, pentru a afla mai multe detalii. Reamintim că recent, o delegație restrânsă de bancheri a participat la o discuție cu viceguvernatorul BNR Liviu Voinea pe această temă, dar dialogul a generat mai multe întrebări decât răspunsuri.Foarte pe scurt, Banca Națională vrea să tempereze consumul, considerat pe bună dreptate un motor nesustenabil de creștere a economiei într-o țară cum e Romania. Prin urmare, BNR încurajează creditele cu dobândă fixă și pune frână celor de consum (în special celor în valută, cu dobândă variabilă).